Okresná prokuratúra Kežmarok 
Michalská 2493/8A, 060 01 Kežmarok 1	

Číslo: Pv 562/14/7703	Kežmarok, 14.09.2015 
EEČ : 2-56-81-2015

U Z N E S E N I E

Trestná vec:	obv. XXXXX 
Trestný čin:	Prečin Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátorka Okresnej prokuratúry Kežmarok

Podľa § 217 odsek 1 Trestného poriadku vyslovujem, že obvinený:
1. XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	rodné priezvisko: XXXXX
	trvalé bydlisko: 100 XXXXX
	povolanie: invalidný dôchodca
	väzba: nie 
ktorý je trestne stíhaný pre trestný čin:
- Prečin Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX zo dňa 4.8.2015 spisová značka Pv 562/14/7703, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia $217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Dňa 10.5.2014 v doobedňajších hodinách vošiel do lesného porastu v lokalite zv.
„Barych“ v katastrálnom území obce XXXXX, okres XXXXX, kde z parcely č.
XXXXX, zapísanej na liste vlastníctva č. XXXXX, patriacej do lesného pôdneho fondu,
bez potrebného povolenia donesenou sekerou zrúbal drevnú hmotu jelše lepkavej o
dĺžke 4,3 m, stredovom priemere 16 cm, celkovom objeme 0,07m3, očistil od
haluziny, aby ju použil ako palivové drevo v domácnosti, pričom pri odchode z
lesného porastu bol prichytený príslušníkmi Obvodného oddelenia Policajného zboru XXXXX, čím pre XXXXX XXXXX, so sídlom XXXXX, okres XXXXX, IČO: XXXXX, spôsobil škodu v sume 1,40 eur.

Uznesením prokurátora Okresnej prokuratúry XXXXX zo dňa 4.8.2015, spisová značka Pv 562/14/7703 bola určená skúšobná doba pre jednotlivých obvinených nasledovne: 
1. XXXXX, dátum narodenia: XXXXX  
	12 mesiacov
 
Odôvodnenie: 
Uznesením prokurátorky Okresnej prokuratúry XXXXX, sp. zn. Pv 562/14/7703–10 zo  4.8.2014, ktoré nadobudlo právoplatnosť dňom 12.8.2014, bolo rozhodnuté v zmysle § 216 ods. 1 Trestného poriadku o podmienečnom zastavení trestného stíhania obvineného XXXXX pre prečin krádeže podľa § 212 ods. 2 písm. d) Trestného zákona. 

	Týmto uznesením bola podľa § 216 ods. 2 Trestného poriadku obvinenému XXXXX určená skúšobná doba v trvaní 12 (dvanásť) mesiacov, ktorá začala plynúť dňom právoplatnosti rozhodnutia o podmienečnom zastavení trestného stíhania, teda dňom 12.8.2014 a uplynula dňa 12.8.2015. 

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.

	Zo zabezpečených listinných materiálov k osobe obvineného z miesta trvalého bydliska, Okresného úradu, odbor všeobecnej vnútornej správy XXXXX, zo správy o previerke vykonanou Obvodným oddelením Policajného zboru XXXXX XXXXX, vykonanou lustráciou v evidenčných pomôckach tunajšej prokuratúry, bolo zistené, že obvinený XXXXX v priebehu plynutia skúšobnej doby viedol riadny život, nedopustil sa žiadnej ďalšej úmyselnej protispoločenskej činnosti, z odpisu registra trestov nie je zrejmá žiadna ďalšia trestná činnosť počas skúšobnej doby podmienečne zastaveného trestného stíhania a ani potom. Neboli teda zistené žiadne negatívne okolnosti ohľadom obvinenej osoby. 

	Podľa § 217 ods. 4 Trestného poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2, nastávajú účinky zastavenia trestného stíhania § 9 ods. 1 písm. e) Trestného poriadku.

	Vzhľadom na to, že obvinený XXXXX splnil podmienky pre rozhodnutie v zmysle § 217 ods. 1 Trestného poriadku, bolo potrebné rozhodnúť tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora Okresnej prokuratúry XXXXX do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)  

	JUDr. Martina Strižovská 
	 prokurátorka